NaiveNeuron/SloPal huggingface dataset:
Ďurica, Ondrej, poslanec NR SR (2021-03-31):
Ďakujem za slovo, pán podpredseda. Pán kolega, takisto musím pochváliť túto iniciatívu, pretože je skutočne citeľné a v mnohých prípadoch už neúnosné, ako tieto bilbordy a rôzne reklamné plochy, či už sú legálne, alebo nelegálne a jednoducho sú riešené takpovediac halabala, akým spôsobom menia celkový obraz našich miest a obcí. Veľakrát skutočne prekrývajú povedzme fasády historických budov a to, čo je pekné, tak sa zakryje niečím, čo je škaredé alebo po čase opadané, olúpané, teda znehodnotené tak ako, tak ako sa často stáva pri tých bilbordoch. A ja si myslím, tak na odľahčenie, že je to aj veľmi nebezpečné taký bilbord popri ceste, pretože vieme veľmi dobre, že mnohé tie bilbordy majú takú tú politickú tému ako nosnú tému v období povedzme pred voľbami a potom tam aj zostávajú tie rôzne slogany a rôzne heslá tých politických strán a ten, ten občan volič, ktorý je zároveň vodičom toho motorového vozidla, sa môže naozaj veľmi rozčúliť, keď zistí po dvoch, po troch mesiacoch, že ten slogan neplatí a že ten jeho politický nominant sa nejakým spôsobom spreneveril tomu, čo sľuboval pred voľbami. Takže ale úplne vážne, je to veľmi dobrá iniciatíva, určite to podporíme, pretože ja osobne to vnímam tak, že skutočne v Nitre, ktorá je historická, má niekoľko historických budov, je to, je to jedno krásne mesto. Veľakrát prekrývajú tieto plochy historické fasády a budovy, ktoré majú oveľa, oveľa väčšiu takú tú kultúrnu a spoločenskú hodnotu ako samotný ten bilbord. Takže držím palce v tejto iniciatíve, určite to podporíme. Ďakujem.
Číž, Miroslav, doterajší podpredseda NR SR (2010-07-08):
Pán poslanec Daniel Krajcer.
Marosz, Ján, poslanec NR SR (2016-10-27):
Tiež som, vážený predsedajúci, tiež som zástupca mimovládok, alebo teda bol som, aj som členom občianskeho združenia, a tak isto je na Slovensku naozaj problém s aktivitou ľudí, aby sa vôbec do niečoho zapojili. A z toho konceptu, ktorý ponúkate tak, že kto sa chce angažovať pre reformu spoločnosti, nech teda vstúpi do toho boja, do tej politiky, to je síce pekné, ale v konkrétnom krajskom meste nájdeme skôr rôzne mimovládky, do ktorých sa ľudia podľa záujmu, v čom sa chcú, zapájajú, kdežto ja neviem, keby napríklad sme hľadali, že kanceláriu SME RODINA, akože idem sa dostať do tej politiky a neviem, či by sme teda narazili na niekoho v nejakom meste, aby sme sa zapojili do nejakej rozumnej činnosti, hej? Čiže tie, na úrovni regiónov tie strany dosť chabo fungujú ako vo všeobecnosti, hej, že nie je to jednoduché. A naopak, chcem sa zastať tých mimovládok, že aj vďaka tým, ja neviem, grantovým fondom alebo nórskym finančným mechanizmom absolútne tam nie sú žiadne nejaké vplyvy na presadzovanie nejakých skrytých záujmov. Takže kto chce sa zapojiť do nejakej rozumnej činnosti, tak môže sa takouto formou zapojiť, môže pracovať pre dobro spoločnosti a nemusí byť jeho hlavným cieľom meniť, zhodiť vládu, ako je to napríklad vaším cieľom, hej? Vy sa teda angažujete politicky, ale niekto, ako povedal predrečník, má chuť pomáhať prírode alebo značkovať turistické chodníky z nejakých grantových dotácií a podobne. Takže je tu množstvo kvalitnej dobrej roboty, ktoré sú práve vďaka týmto mimovládnym organizáciám vykonávané na Slovensku. A ešte k tej českej situácii. Tam pani Bradáčová, neskorumpovaná státní zástupkyně, môže za to, že nachytali skorumpovaných poli... (Prerušenie vystúpenia časomerom.)
Blanár, Juraj, podpredseda NR SR (2021-05-13):
Ďakujem. Možno pán kolega Kuffa len stratil krátko niť, ale myslím si, že mal dobrý úmysel. Chcem poďakovať za faktické poznámky a ešte raz podotknúť, že strana SMER – sociálna demokracia upozorňovala, že aj bez núdzového stavu je možné prijať zákon, ktorým všetky opatrenia na boj s COVID-19 je možné urobiť prostredníctvom iného zákona. Nepočúvali ste nás, neustále ste predlžovali núdzový stav, škandalózne ste dokonca upravili zákon o bezpečnosti štátu, ktorým sa núdzový stav vyhlasuje tak, že ste z Národnej rady Slovenskej republiky urobili len štatistu, pretože ste dali možnosť Národnej rade rozhodovať o núdzovom stave až po dvadsiatich alebo do dvadsiatich dní po jeho vyhlásení vládou. Napríklad na rozdiel od Českej republiky, kde takýto núdzový stav parlament schvaľuje ešte predtým. Keď sme vás nato upozorňovali, vôbec ste nemali záujem. Čiže z tohto pohľadu ešte raz podotýkam, núdzový stav ste použili a zneužili a tým, že dnes prichádzate s týmto zákonom, vážené panie poslankyne, páni poslanci koalície, ste sa usvedčili, že jednoducho ten núdzový stav nebol potrebný a dá sa zvládať boj s pandémiou aj prostredníctvom takéhoto zákona, s ktorým teraz prichádzate.
Čaplovič, Dušan, poslanec NR SR (2015-01-28):
Ďakujem, pán predseda. Dajte hlasovať o návrhu zákona ako o celku s odporúčaním gestorského výboru ho schváliť.
Hrnčiar, Andrej, podpredseda NR SR (2016-12-06):
Nech sa páči, pani poslankyňa Pfundtner.
Jurinová, Erika, podpredsedníčka NR SR (2014-06-05):
Ďakujem, pán spravodajca. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov . Návrh zákona je uverejnený ako tlač 793. Návrh na jeho pridelenie na prerokovanie výborom je v rozhodnutí č. 771. Nech sa páči, pán poslanec. Otto Brixi nám prednesie návrh zákona.
P. Hrušovský, predseda NR SR: (2004-12-15):
Poprosím teraz pána poslanca Polku, ktorého poveril výbor, aby Národnú radu informoval o stanovisku výboru pre obranu a bezpečnosť k predloženej Európske dohode. Nech sa páči, pán poslanec. L. Polka, poslanec: Vážený pán predseda, vážený pán minister, vážená Národná rada, dovoľte, aby som vás informoval o správe výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s pristúpením k Európskej dohode o zrušení víz pre utečencov z 20. apríla 1959 (parlamentná tlač 882). Výbor Národnej rady pre obranu a bezpečnosť ako gestorský výbor k návrhu na vyslovenie súhlasu Národnej rady s pristúpením k Európskej dohode o zrušení víz pre utečencov podáva Národnej rade túto správu výborov. Predseda Národnej rady Slovenskej republiky svojím rozhodnutím č. 923 z 18. októbra 2004 pridelil návrh na vyslovenie súhlasu Národnej rady Slovenskej republiky s pristúpením k Európskej dohode na prerokovanie týmto výborom: Ústavnoprávnemu výboru Národnej rady, Výboru Národnej rady pre európske záležitosti a Výboru Národnej rady pre obranu a bezpečnosť ako gestorskému. Všetky výbory Národnej rady Slovenskej republiky, ktoré predmetný materiál prerokovali, odporúčajú Národnej rade, aby podľa čl. 86 písm. d) Ústavy Slovenskej republiky po prvé vyslovila súhlas s pristúpením k Európskej dohode o zrušení víz pre utečencov a po druhé rozhodla, že ide o medzinárodnú zmluvu podľa čl. 57 ods. 5 Ústavy Slovenskej republiky, ktorá má prednosť pred zákonmi. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady Slovenskej republiky, ktorý je prílohou tejto správy. Prosím, pán predseda, aby ste otvorili rozpravu k tomuto materiálu.
Grendel, Gábor, podpredseda NR SR (2023-06-20):
Otváram rozpravu, do ktorej som nedostal žiadnu písomnú prihlášku. Ústne sa prihlásila pani navrhovateľka, ale ešte dávam možnosť prihlásiť sa aj ostatným kolegom ústne do rozpravy, ak je záujem. Konštatujem, že nie je, takže končím možnosť prihlásiť sa ústne do rozpravy. Ako jediná vystúpi v rozprave pani poslankyňa Petra Krištúfková. Nech sa páči, pani poslankyňa, máte slovo.
Kašper, Igor, poslanec NR SR (2020-11-25):
Týmto sme rozhodli o všetkých návrhoch podaných v druhom čítaní. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Suja, Miroslav, poslanec NR SR (2023-02-17):
Ďakujem za slovo. No, pán kolega, vidno, pán Fecko, že nie ste poľovník, ale že vám radí odborník, ktorý tu hovorí, že si zotročuje ľudí a včely, ktorý tu sa asi vyjadril v pléne, že niekoľko rokov nepoľoval, ale to je jedno, že či poľoval, či nie, ak má vzdelanie, má, skúsenosti má, je to okej. Horšie, že vy ste poukázal na človeka, ktorý nemá tie vedomosti absolútne. Ja sa vás spýtam jednu vec. Komu patrí zver? Skúste mi odpovedať.
Martinák, Ľuboš, poslanec NR SR (2012-09-26):
Ďakujem za slovo. Skutočne v krátkosti sa k vám vyjadrím. Pán kolega Frešo, často tu hovoríš o hlúposti a tak ďalej. Už v predchádzajúcich dvoch volebných obdobiach z vašej strany navrhovateľov nebolo jasné, čo je to lesná cesta. Ja neviem, ako to už mám vysvetliť. Polopatisticky, je to cesta, ktorá má minimálnu šírku jeden a pol metra a vedie buď popri lese, alebo priamo do lesa. Z hľadiska charakteru sú to buď – alebo povahy hrebeňové lesné cesty, svahové lesné cesty alebo údolné lesné cesty. Neviem síce, čo je na tom komplikované. Snažíš sa nejako dehonestovať, že tu treba technické normy. Jeden a pol metra šírky. Veď viete osvetu u týchto cykloskupín, vehementne ešte v roku 2007 sa poslanec z vašich radov, bývalý minister financií pán Ivan Mikloš zasadzoval presne o ten istý problém. Vieš, dokedy to bolo, zrejme si to tiež pamätáš. Bolo to až dovtedy, kým v pléne sa nešla fotografia, ako pán Ivan Mikloš so skupinou cyklistov sediac na bicykli hrubo porušili zákon o ochrane prírody a krajiny, keď sú pri bicyklovaní spotení na Kremenci v piatom stupni ochrany. Potom už pán Ivan Mikloš bol ticho. Ty hovoríš o lobistických skupinách. Na 40 000 kilometroch sa môžu skutočne cyklisti bicyklovať dosýta. Ja sa pýtam, aké cyklistické loby zastávaš ty so svojimi spoluúčastníkmi pri novele zákona.
Paška, Pavol, predseda NR SR (2012-06-28):
Pán poslanec Martvoň.
P. Hrušovský, podpredseda NR SR: (2001-09-20):
(Hlasovanie.) Prítomných 131, za 54, proti 47, zdržalo sa 24, nehlasovalo 6. Neschválili sme tento návrh.
Ďuriš Nicholsonová, Lucia, podpredsedníčka NR SR (2019-02-05):
Pani poslankyňa Smolíková.
Figeľ, Ján, podpredseda NR SR (2015-10-06):
S reakciou, nech sa páči, Daniel Krajcer.
Paška, Pavol, predseda NR SR (2013-05-16):
Prerušujem rokovanie o tomto bode programu. Vyhlasujem obedňajšiu prestávku. Budeme pokračovať o 14.00 hodine hodinou otázok a v rozprave potom po skončení hodiny otázok po 15.00 hodine. Dobrú chuť! (Prerušenie rokovania o 12.11 hodine.) (Pokračovanie rokovania o 14.00 hodine.)
Viskupič, Jozef, poslanec NR SR (2017-03-29):
Pán predseda, to je téma, to je mäso, však? Tuto Tomáš, Blaha reagujú na vás. Ešteže máte, ešteže máte Rašiho, ktorý aspoň doplní do toho vášho prejavu, o aké čísla, o čom sa tu vlastne bavíme. A myslím si, že ak vy ste niekedy mali na mysli silu a vážnosť tohoto štátu, tak po tomto prejave nepotrebujete žiadne facebooky, ani Viskupiča, ani Matoviča. Zhodili ste sa sám. Totižto ja by som chcel vedieť a žiadam o to alebo prosím ministra vnútra, aby povedal, čo nás stojíte vy, čo nás stojí on sám, čo nás stojí premiér Fico, čo nás stojí pán Tomáš, pretože keď túto tému otvoríte, tak ľudia budú naveky a vždy frflať, lebo nás vy stojíte veľa, čo sa týka peňazí, a ešte viacej nás stojíte s tým, čo robíte s váhou prezidentského úradu, čo robíte s váhou Národnej rady. A žiadne peniaze totižto toto nevedia zaplatiť. Na poste predsedu Národnej rady máme človeka, ktorý opakovane dokazuje, že tam je omylom. Ďakujem.
Pellegrini, Peter, podpredseda NR SR (2020-09-02):
Prezentujme sa a hlasujme o tomto návrhu. (Hlasovanie.) Prítomných 127 poslancov, za hlasovalo 85, proti bolo 40, zdržal sa 1, nehlasoval 1. Konštatujem, že Národná rada po opätovnom prerokovaní schválila novelu zákona č. 153/2001 Z. z. o prokuratúre, vrátenú prezidentkou Slovenskej republiky . Pokračujeme hlasovaním v druhom čítaní (potlesk), v druhom čítaní o zákone z 15. júla 2020, ktorým sa mení a dopĺňa zákon č. 351/2011 Z. z. o elektronických komunikáciách, vrátenom prezidentkou Slovenskej republiky na opätovné prerokovanie Národnou radou, tlač 184. Poprosím pána poslanca Ľuboša Krajčíra, aby hlasovanie uviedol. Nech sa páči. (Hlasovanie o zákone z 15. júla 2020, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 184.)
Vitteková, Anna, poslankyňa NR SR (2012-09-26):
Pani predsedajúca, pán prvý námestník generálneho prokurátora, kolegyne, kolegovia, ústavnoprávny výbor ako gestorský výbor k Správe o činnosti prokuratúry Slovenskej republiky za rok 2011 podáva Národnej rade túto spoločnú správu. Predseda Národnej rady pridelil predmetnú správu na prerokovanie Ústavnoprávnemu výboru Národnej rady Slovenskej republiky, Výboru Národnej rady pre obranu a bezpečnosť a Výboru Národnej rady pre ľudské práva a národnostné menšiny. Určené výbory prerokovali správu s týmito závermi. Tak ústavnoprávny výbor, ako aj výbor pre obranu a bezpečnosť a výbor pre ľudské práva a národnostné menšiny uznesením odporučili Národnej rade predmetnú správu vziať na vedomie. Gestorský výbor na základe stanovísk výborov k správe o činnosti prokuratúry za rok 2011 vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky Správu o činnosti prokuratúry Slovenskej republiky za rok 2011 vziať na vedomie. Spoločná správa výborov Národnej rady o prerokovaní správy vrátane uznesenia bola schválená uznesením ústavnoprávneho výboru č. 82 a výbor zároveň poveril mňa ako spoločnú spravodajkyňu, aby som na schôdzi informovala o výsledkoch rokovania výborov a o stanovisku gestorského výboru. Pani predsedajúca, otvorte rozpravu.
Šeliga, Juraj, podpredseda NR SR (2020-12-03):
Ďakujem pekne, pani ministerka. Ďalšia otázka je od pána poslanca Šudíka a otázka je na pána ministra pôdohospodárstva a rozvoja vidieka pána Mičovského: „Moja otázka je zameraná na odstrel vlkov, ktorý už rieši aj Európska únia. Chcel by som sa opýtať, aké boli dôvody na povolenie odstrelu tohto vzácneho druhu u nás na Slovensku.“ Nech sa páči, pán minister.
Počiatek, Ján, minister dopravy, výstavby a regionálneho rozvoja SR (2015-06-17):
Ďakujem za slovo. Vážená pani predsedajúca, vážené dámy, vážení páni, vláda Slovenskej republiky prerokovala tento návrh 18. februára 2015 a schválila ho uznesením č. 67 bez pripomienok. V rámci procesu prípravy prístupovej zmluvy Európskeho spoločenstva k Dohovoru o medzinárodnej železničnej preprave COTIF (reakcia z pléna) Európska komisia dospela k záveru, že časti príloh dohovoru sú nezlučiteľné s legislatívou Európskej únie, a vyzvala členské štáty EÚ, ktoré boli súčasne signatármi tohto dohovoru, aby podali vyhlásenia o neuplatňovaní predmetných dodatkov. Slovenská republika uplatnila vyhlásenie o neuplatňovaní týchto dodatkov, ktoré nadobudlo platnosť pre Slovenskú republiku 31. decembra 2008. Po uzatvorení prístupovej zmluvy k dohovoru COTIF v znení protokolu 1999 v roku 2011 nastala harmonizácia ustanovení o interoperabilite a bezpečnosti železníc, preto vyzvala Európska komisia členské štáty EÚ, aby odvolali vyhlásenia o neuplatňovaní rozporných dodatkov. Dohovor COTIF v znení protokolu 1999 je mnohostrannou medzinárodnou zmluvou prezidentskej povahy v zmysle článku 7 ods. 4 Ústavy Slovenskej republiky, ktorá priamo zakladá práva alebo povinnosti fyzických osôb alebo právnických osôb, a preto sa vyžaduje pred ratifikáciou súhlas Národnej rady Slovenskej republiky a zároveň je podľa čl. 7 ods. 5 Ústavy Slovenskej republiky mnohostrannou medzinárodnou zmluvou prezidentskej povahy, ktorá má po ratifikácii a vyhlásení spôsobom ustanoveným zákonom prednosť pred zákonmi Slovenskej republiky. Ďakujem za slovo, skončil som.
Paška Pavol, predseda NR SR (2014-06-26):
(Hlasovanie.) 122 prítomných, 121 bolo za, 1 proti. (Potlesk.) Tieto body sme schválili.
Glváč, Martin, podpredseda NR SR (2018-06-14):
Nech sa páči, pani ministerka.
Blanár, Juraj, poslanec NR SR (2018-03-26):
Ďakujem. Vážený pán predseda, milé kolegyne, kolegovia, v mene troch poslaneckých klubov SMER – SD, Slovenská národná strana a MOST – HÍD predkladám procedurálny návrh, aby sme dnes rokovali až do ukončenia bodu vrátane hlasovania. Ďakujem pekne.
B. Hradecký, poslanec: (2009-09-08):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej pätnásť dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 40., t. j. dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku týkajúcu sa daňovým pravidiel pri cezhraničných dodávkach tovarov a služieb a refundácie DPH zahraničným zdaniteľným osobám a boj proti daňovým podvodom. Pán predsedajúci, prosím, otvorte rozpravu k uvedenému návrhu zákona.
Bittó Cigániková, Jana, poslankyňa NR SR (2022-10-05):
Pán poslanec Taraba, hovorili ste, tak ste boli tak rád, že Gröhlinga sa nám podarilo vypoklonkovať. Tak vám teda gratulujem, tej vašej koalícii, že sa vám podarilo toho Gröhlinga vypoklonkovať, že ste to tu takto povedali, že je to teda vaša spoločná akcia. Klobúk dole, je to úspech najmä váš určite. Najmä, keď si uvedomíme, že to, čo ste rozprávali, že vyvesil vlajku, vôbec nie je pravda. Pretože toto Braňo Gröhling neurobil. Urobil to Rišo Sulík na ministerstve hospodárstva. A okrem iného aj ako reakciu na vaše obmedzené návrhy nenávistné. A ja si myslím, že je to na mieste. Prečo by to nemohol spraviť? Komu, komu to vlastne ublíži, keď prejavíme nejakú akceptáciu inakosti, nejakú toleranciu a ja sa aj pýtam, že okrem toho, že je mi úplne jasné, že z toho nejakým spôsobom vytrieskavate politické body, však ja vás aj chápem. Že na čo to robíte? Kvôli čomu? Veď ako často sa toto stalo. Keby nebolo vášho návrhu, tak koľko? Raz, dvakrát bola vyvesená niekde vlajka? Aj to kvôli tomu, pretože ľuďom bolo ubližované. Čo vám prekáža na tom, keď sa niekto, čo vôbec riešite vedľa koho sa človek ráno zobúdza? Prečo to musí, prečo to musí zavadzať a vadiť niekomu. Nerozumiem tomuto návrhu a my ho teda, asi vás neprekvapím, určite nepodporíme. A chcem sa vám na záver veľmi pekne poďakovať, že ste taký zlatý a dovolíte mi nosiť oblečík, aký ja chcem. Je to od vás veľkorysé naozaj.
B. Bugár, podpredseda NR SR: (2002-05-30):
J. Cuper, poslanec: Ďakujem, pán predsedajúci. V prvom rade chcem pochváliť pani Alžbetu Dolníkovú ako pekne sa ku koncu funkčného obdobia parlamentu naučila po slovensky. Asi zrejme sa v nej prejavilo slovenské cítenie konečne. Po druhé. Pani Dolníková, nepodporím váš návrh, pretože ideme budovať slovenskú občiansku spoločnosť a všetci v nej teda sa chceme dorozumieť a dorozumievať na princípoch štátneho jazyka a slovenského jazyka. A nemyslím si, že by bolo dobré, aby príslušníci maďarskej národnostnej menšiny donekonečna zneužívali dobrosrdečnosť slovenského národa a riešili svoje traumy historické na úkor Slovákov žijúcich na južnom Slovensku. Bude dobré, ak sa vaše školy rozdelia a ak si ich budú vaše obce financovať, ak už tak trváte na tom, ale nevidím dôvod, aby sa to takýmto spôsobom, ako vy navrhujete, spájalo. Ďakujem za pozornosť.
Lipšic, Daniel, poslanec NR SR (2014-06-11):
Ja sa k tomu tiež skúsim vyjadriť, ako nie som lekár, ale som z lekárskej rodiny a veľa som niekedy počúval o očkovaní, a musím povedať, že krajiny, ktoré majú očkovanie kvázi dobrovoľné, tak to celkom dobrovoľné nie je. To nie je len vec uvedomelosti, to je vec tej krajiny. Majú tak nadstavené systémy, že v prípade neočkovaných detí nemôžu ísť do škôlky štátnej alebo za oveľa vyššie platby. Čiže ono to nie je celkom dobrovoľné. A som rád, že v tejto snemovni v tomto, až možno na nejaké výnimky, vládne konsenzus, že je to vec, ktorá by mala byť riešená odborníkmi a nie cez hoaxy na internete, lebo ja teda nie som prívržencom farmaceutických firiem, práve naopak, ale tie dáta ohľadne očkovania sú úplne jednoznačné. To znamená, nie všetko, čo je na internete, je pravdivé. Žiaľ, potom môžme ísť do diskusie o homeopatikách, aké sú skvelé a super a čo všetko riešia. Tam by som sa nerád dostal. Samozrejme, že ako všetko, aj lieky môžu spôsobiť, aj očkovanie niekedy nežiaduce účinky, čiže odškodnenie je v poriadku s tým, že vnímam, aj čo tu hovorili kolegovia lekári, že bude veľmi ťažké preukazovať príčinnú súvislosť, ak to vôbec niekedy bude možné. Čiže čoho sa obávam, že ten zákon, ak bude aplikovaný, tak či vôbec bude aplikovaný. Pretože preukázanie príčinnej súvislosti je asi náročná vec a neviem, či na Slovensku bol prípad, kedy tá príčinná súvislosť preukázaná bola. Lebo to, že došlo k očkovaniu v deň A a v deň B došlo k nejakému následku, ešte neznamená, že tú skutočnosť B spôsobila skutočnosť A, však? Čiže to bude asi trošku problém.
Bugár, Béla, podpredseda NR SR (2010-09-08):
Pán poslanec Abrhan. (Reakcie z pléna.) Páni poslanci, kľud! Pán poslanec Abrhan, máte slovo.
Kéry, Marián, poslanec NR SR (2020-04-07):
Ďakujem za slovo. Pán poslanec Pročko, na úvod chcem poďakovať za politické školenie mužstva. Čakal som odborné vystúpenie k téme, ale musím skonštatovať, že vaše vystúpenie bolo absolútne politické. Snažili ste sa navodiť, že na Slovensku vládol len Robert Fico. Ja vám chcem pripomenúť, že sme tu mali vládu Čarnogurského, Mečiara, Moravčíka, Dzurindu, Radičovú, dokonca aj Petra Pellegriniho. A pripomeniem vám aj skutočnosť, že súčasťou týchto mnohých vlád boli politici, ktorých ste aktívne podporovali vo volebných kampaniach, vtedy ešte ako aktívny imitátor a zabávač. A spomeniem len jedno meno, Pavol Rusko. Takže môžeme si urobiť aj v tomto o vás obraz. Čo sa týka vystúpenia o tom, že ste sa prezentovali tým, že ste boli dve volebné obdobia poslancom vo vašej rodnej obci a mali ste na starosť gesciu starostlivosti o životného prostredia, poviem vám, že ja som bol ako poslanec Nitrianskeho samosprávneho kraja predsedom komisie dopravy, ale nedovolím si tvrdiť, že som odborník na túto tému. A čo sa týka, pán poslanec Tomáš ma predbehol, ale naozaj nedá mi, ako ste dokázali vôbec vysloviť takú myšlienku, že súčasná vláda Igora Matoviča za tých pár dní urobila pre Slovensko viacej ako vlády Roberta Fica. Naozaj by som to vedel pochopiť, keby sme boli v nejakej relácii Vtipnejší vyhráva. Viackrát ste spomenuli slovo idiot, vo viacerých pádoch ste ho skloňovali. Ja ho nebudem rozvádzať, ale poviem len jedno, Fiodor Michajlovič Dostojevskij by bol na vás hrdý.
P. Hrušovský, predseda NR SR: (2003-04-24):
Pristúpime k rokovaniu o ďalšom bode programu, ktorým je návrh poslanca Národnej rady Slovenskej republiky Vladimíra Mečiara na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , ktorý prerokúvame v prvom čítaní. Prosím teraz pána poslanca a zároveň navrhovateľa, aby odôvodnil a uviedol predmetný návrh.
Grendel, Gábor, podpredseda NR SR (2021-10-06):
Jedna faktická poznámka na vaše vystúpenie. Pán poslanec Saloň, nech sa páči.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 142 prítomných, 78 za, 64 sa zdržalo. Návrh sme schválili.
Kollár, Boris, predseda NR SR (2022-09-20):
Ďakujem. S ďalším návrhom vystúpi pán poslanec Kuffa. Nech sa páči.
Fico, Robert, predseda vlády SR (2017-12-06):
Veľmi vás prosím, veď prihláste sa do rozpravy, poďte si povedať to, čo ja hovorím, veď máte na to absolútne právo. Ja vás len chcem požiadať, že vy ma nevyrušíte, len rušíte ostatných, keď rozprávam ja. Čiže chcem ešte raz povedať, že máme tretí jasný dôvod, prečo táto politická strana je jasne nedemokratická, lebo nám všetkým zatvorí papule. Jednoducho nebude chcieť počúvať to, čo im budeme v danom okamihu hovoriť. Ďalej vieme, dámy a páni, že je to politická strana, ktorá má veľmi blízko ku kradnutiu. Veď to tu bolo pekne povedané. Zrazu som s veľkou, by som povedal, pozornosťou počúval nejaké vyjadrenie pani poslankyne, ktorá obhajovala pána Sulíka, pokiaľ ide o tie pozemky. Zrazu mala perfektné informácie, to znamená, že pán Sulík asi už písal rýchlo nejaký mail, že ako to celé bolo. No fakt je ten, fakt je ten, že ako člen predstavenstva 100-percentnej verejnej spoločnosti OLO, ktorá patrila Bratislave, si zabezpečil prevod pozemku za 37 mil. korún, vtedajších, na spoločnosť, v ktorej mal takmer polovičku akcií. A potom o rok ten pozemok predal so ziskom 20 mil. korún. Nuž tak takýto kšeft by som si aj ja rád zariadil. Toto ale neurobil nikto z nás! Počuli sme o pánovi Rajtárovi, ako sa správal ako člen dozornej rady príslušnej inštitúcie pri nakladaní s konkrétnou pohľadávkou. Ale ja by som ešte ďalej išiel. Kde ste boli, páni zo SaS-ky, keď boli platinové sitká? Kde ste boli, keď bol prenájom Daňového úradu v Košiciach? Kde ste boli, čo ste hovorili? Boli ste absolútne ticho. Pani poslankyňa, ja som nepočul jedno jediné vyjadrenie zo SaS, keď sa prevalilo, že pani premiérka Radičová podpísala 300-tisíc na dostavbu športového areálu v Osrblí a jej poradca si z toho zobral 10 %. Kde ste všetci boli?! Viete si predstaviť, že by môj poradca, a nech mi je odpustené nejaké meno, ja ho teraz nepoužijem, ktorékoľvek môjho poradcu, ja by som podpísal z mojej rezervy 300-tisíc eur na dostavbu a môj poradca by vo vedľajšej kancelárii vybral 10 % úplatok z tejto dotácie, ktorá bola daná?! Ale vy ste to urobili, to tak bolo. Kde ste všetci boli?! Zrazu ste všetci morálni, krásni, čistí, voniate lepšie ako všetci my, lebo zrazu už ste tu po nejakom čase a si myslíte, že sa na vás zabudne. No, jednoducho sa nezabudne. Ste nedemokratická strana, ste strana, ktorá má blízko ku kradnutiu, ste strana, ktorá má blízko k odpočúvaniu, k zneužívaniu moci, k foteniu, jednoducho k metódam, ktoré tu nikdy v tejto krajine neboli a ktoré nikdy moja vláda nepoužívala a ani nebude nikdy používať. Máme tu pána Matoviča, ktorý sa postavil predo mňa pred chvíľočkou, mysliac si snáď, že ja odpadnem. (Smiech v sále.) Akože, panebože, teraz odídem odtadiaľto, lebo som sa naplašil a budem sa báť niečo povedať. (Reakcia z pléna.) Kedykoľvek, pán Matovič, inak ste úžasne oblečený ako poslanec Národnej rady, chcem vám zablahoželať. (Potlesk. Poslanec Matovič sa provokačne postavil pred rečnícky pult smerom k rečníkovi.) Takže ešte raz, ešte raz... (Reakcia z pléna. Prerušenie vystúpenia predsedajúcim.)
Grendel, Gábor, podpredseda NR SR (2021-06-24):
Želáte si doplňujúcu otázku, pán poslanec? Nech sa páči.
Jurinová, Erika, podpredsedníčka NR SR (2014-09-19):
Pán poslanec Petrák, nech sa páči.
M. Dzurinda, predseda vlády SR: (2002-05-16):
Vážený pán predseda Národnej rady, pani poslankyne, páni poslanci, namiesto neprítomného vicepremiéra Fogaša, pána ministra zahraničných vecí Kukana som pripravený odpovedať ja, ale nemajú otázky. Namiesto pána vicepremiéra Mikloša bude odpovedať pán minister Harach. Pani Kadlečíková nemá otázky, ale formálne ju zastupuje pán vicepremiér Csáky. Pána Romana Kováča bude zastupovať pán minister Ponický. Pána ministra Hajnoviča, ktorý nemá otázky, zastupuje pán minister Magvaši, rovnako pána Koncoša pán minister Magvaši. Pána ministra Lászlóa Miklósa, ktorý nemá otázky, zastupuje pán minister Harna a namiesto neprítomného pána ministra Kňažka bude odpovedať pán minister Harach. J. Migaš, predseda NR SR: Ďakujem, pán predseda vlády. Teraz pristúpime k otázkam poslancov, ktoré položili predsedovi vlády. Prvú otázku položil pán poslanec Fedoročko. Je prítomný. Otázka znie: „V akom štádiu je výstavba tunela Branisko? Bude dodržaný termín odovzdania tunela do prevádzky, tak ako sa predpokladá - august 2002?“ Nech sa páči, pán premiér.
Šipoš, Michal, poslanec NR SR (2022-05-04):
Pán predseda, dajte hlasovať o návrhu zákona ako celku s odporúčaním gestorského výboru schváliť.
A. Belousovová, podpredsedníčka NR SR: (2007-10-29):
Pán poslanec Novotný, teraz chcete vystúpiť ako spravodajca? Je na rade pán poslanec Mikloš. Chcete ešte pred ním vystúpiť? (Odpoveď z pléna.) Dobre. Čiže o slovo požiadal pán poslanec Novotný ako spravodajca. Nech sa páči, máte slovo.
Figeľ, Ján, podpredseda NR SR (2015-02-06):
Ďakujem pekne. Pán Brocka? Netreba. Ďakujem. Tým sme vyčerpali aj všeobecnú rozpravu, vyhlasujem ju za skončenú. Chcete sa ešte vyjadriť, pán navrhovateľ? Nie je to povinnosť.
Paška, Pavol, predseda NR SR (2013-09-13):
(Hlasovanie.) 137 prítomných, 79 za, 36 proti, 21 sa zdržalo, 1 nehlasoval. Sme v treťom čítaní . Otváram rozpravu. Pán poslanec Csicsai do rozpravy? Nie. Vyhlasujem rozpravu za skončenú a budeme hlasovať.
Paška, Pavol, predseda NR SR (2013-09-17):
(Hlasovanie.) 138 prítomných, 131 za, 7 sa zdržali. Návrhy sme schválili. Pani poslankyňa Lišková uvedie v prvom čítaní hlasovanie o návrhu výboru pre ľudské práva a národnostné menšiny na vydanie zákona, ktorým sa mení a dopĺňa zákon o pamäti národa, je to tlač 644. [Hlasovanie o návrhu Výboru Národnej rady Slovenskej republiky pre ľudské práva a národnostné menšiny na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 644.]
K. Sárközy, poslankyňa: (2003-01-14):
Ďakujem. (Potlesk.)
Žiak, Miroslav, poslanec NR SR (2020-11-25):
Ďakujem veľmi pekne. Pán poslanec Kuffa, pozorne som počúval 8 minút vášho vystúpenia. V podstate nedozvedel som sa nič nové, iba to, že ste sa zasekol v minulom storočí, pretože máme aj obce, ktoré nemajú hospodárske zvieratá. Máme obce, ktoré nemajú domáce zvieratá, nemajú skrmovať a to ten odpad, ako ste povedali, že teda potraviny sú len odpad, áno, keď máte plesnivý chleba, tak hádam ho nebudete jesť a budete ho zužitkovávať, tak prosím vás, zbytočne ste nás obrali o 10 minút nášho času a bolo to úplne celé zbytočné.
Muňko, Dušan, poslanec NR SR (2012-06-27):
Vážený pán poslanec, ja som mal byť vydaný na trestné stíhanie za papagáje. Takže takých papagájov, ako ste vy tu, dneska hovorili, už ich bolo viac. Nechcel som reagovať, lebo to nemá význam. Viete, jedna vec. Vám čo sa hodí, to dávate, to sa vám hodí, to poviete, a čo sa vám nehodí, to nepoviete. Keď to prišlo do tejto snemovne, tak pani Sabolová sa pýtala prokurátorov. Jeden bol z prokuratúry pán Košťál a druhým bola pani doktorka Medeková z Nitry. Ani jeden nevedel povedať, za čo ma chcú stíhať. Takže, viete, účel svätí prostriedky. Ďakujem.
Štefanec, Ivan, poslanec NR SR (2011-11-30):
Ďakujem pekne, pán predsedajúci. Dámy, páni, vážený pán minister, dovoľte mi informovať vás o spoločnej správe výborov k tomuto vládnemu návrhu zákona. Národná rada pridelila vládny návrh zákona Výboru Národnej rady pre financie a rozpočet a Ústavnoprávnemu výboru Národnej rady. Uvedené výbory prerokovali tento návrh zákona v stanovenom termíne. Výbor Národnej rady tak urobil, pre financie a rozpočet, tak urobil 15. novembra a ústavnoprávny výbor 22. novembra 2011. K predmetnému návrhu zákona zaujali výbory stanoviská, aby vládny návrh zákona bol schválený s pozmeňujúcimi a doplňujúcimi návrhmi. Spoločná správa obsahuje 14 pozmeňovacích návrhov, ktoré gestorský výbor odporúča schváliť. Zároveň gestorský výbor odporúča schváliť celý zákon s pozmeňujúcimi a doplňujúcimi návrhmi a určil mňa za spoločného spravodajcu výborov. Vážený pán predsedajúci, otvorte, prosím, rozpravu, do ktorej sa chcem prihlásiť. Ďakujem.
Šimečka, Michal, podpredseda NR SR (2024-06-12):
Ďakujem veľmi pekne a dávam teraz slovo pánovi poslancovi Bartekovi ako spravodajcovi, ktorého určil navrhnutý gestorský výbor pre obranu a bezpečnosť. Nech sa páči.
Glváč, Martin, podpredseda NR SR (2019-06-24):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhlasujem rozpravu za skončenú. Pán navrhovateľ. (Reakcie z pléna.) V rozprave, ktorá neexistuje... Záverečné slovo, pán navrhovateľ.
Martvoň, Anton, poslanec NR SR (2015-01-30):
Ďakujem pekne. Pán poslanec Viskupič, ja v podstate iba v krátkosti k tomu tvojmu návrhu, že by sa tie audiovizuálne diela alebo knihy zaradili medzi tovary s tou osobitnou sadzbou DPH. Neviem, či je to priamo takto možné, či by predtým, či nie je predtým potrebné vyjadrenie Európskej komisie alebo Únie. Viem, že v minulosti bolo, keďže osobitné sadzby DPH alebo teda viacero sadzieb DPH podliehalo vyjadreniam alebo schváleniu Európskou úniou. Čiže neviem, možno treba to ešte potom domyslieť, ale toľko iba z mojej strany.
Laššáková, Jana, podpredsedníčka NR SR (2014-10-28):
S reakciou pán poslanec Poliačik, nech sa páči.
P. Goga, poslanec: (2007-09-13):
A čo sa týka vzdelávania, veď si treba uvedomiť, že tých vzdelávacích procesov učitelia majú naozaj veľa. Veď si robili prvé kvalifikačné skúšky, druhé kvalifikačné skúšky, čo im ešte chceme dať? Ja hovorím, radšej im prispejme finančne na to, čo robia pre túto spoločnosť, pre tieto mladé deti, a myslím si, že sú veľmi vzdelaní vo svojom odbore všetci. Ďakujem.
Paška, Pavol, predseda NR SR (2013-12-16):
Ďakujem pekne, pani spravodajkyňa. Otváram rozpravu. Nemám písomnú prihlášku. Pýtam sa, či má niekto záujem vystúpiť v rozprave a prihlásiť sa ústne. Nie je tomu tak. Ale áno, pani poslankyňa Horváthová. Končím možnosť sa prihlásiť. Nech sa páči, pani poslankyňa.
Jurinová, Erika, podpredsedníčka NR SR (2012-06-26):
Ďakujem pekne pánovi ministrovi. Nech sa páči, zaujmite miesto pre navrhovateľov. Prosím, kľud v sále! Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi.
Bugár, Béla, podpredseda NR SR (2018-11-28):
Dobre, ďakujem pekne. Takže prosím, zastavte časomieru. Prerušujem rokovanie o tomto bode programu a za chvíľočku pristúpime k hlasovaniu. Máme prerokovaný len jeden bod, uznesenie k holokaustu, takže o dve minúty budeme hlasovať. (Dvojminútová prestávka.) (Po prestávke.)
Zmajkovičová, Renáta, podpredsedníčka NR SR (2014-10-16):
Ďalší v rozprave vystúpi pán poslanec Hlina. Nenachádza sa v sále, tým pádom stráca možnosť vystúpiť. Teraz otváram rozpravu ústnu. Kto sa hlási do rozpravy? Pán poslanec Lipšic ako jediný. Uzatváram možnosť prihlásiť sa. Nech sa páči, pán poslanec.
Kollár, Boris, predseda NR SR (2023-03-15):
Je všeobecný súhlas? (Súhlasná reakcia pléna.) Áno, ďakujem pekne, uvedené sme presunuli. A teraz pani poslankyňa Zemanová, nech sa páči.
B. Bugár, podpredseda NR SR: (2006-02-09):
Otváram rokovanie 58. schôdze Národnej rady. Prosím, aby ste sa prezentovali stlačením hlasovacieho tlačidla. Chcem sa opýtať, je žiadosť o vydanie kariet? Nie. Pani poslankyňa, nehlásili mi to, takže, nech sa páči, prezentujme sa. (Prezentácia.) Prítomných 99 poslancov, takže zisťujem, že je prítomný dostatočný počet poslancov, aby Národná rada bola uznášaniaschopná. Na 58. schôdzi Národnej rady Slovenskej republiky overovateľmi budú poslanci Tomáš Galbavý a Jozef Hrdlička, náhradníkmi budú pán poslanec Gál a pani poslankyňa Ľudmila Mušková. O ospravedlnenie svojej neúčasti na dnešnom rokovaní požiadali poslanci Jozef Elsner a Gustáv Krajči. Schôdza sa koná podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na žiadosť skupiny 40 poslancov Národnej rady. Poslanci navrhujú na schôdzi prerokovať tieto body: Prvý bod – Návrh na skrátené legislatívne konanie o vládnom návrhu ústavného zákona o skrátení volebného obdobia Národnej rady Slovenskej republiky a druhý bod – Vládny návrh ústavného zákona o skrátení volebného obdobia Národnej rady Slovenskej republiky. Chcem pripomenúť, že podľa § 24 ods. 3 zákona o rokovacom poriadku nemožno program schôdze doplniť alebo meniť. Skôr ako pristúpime k schváleniu programu schôdze, chcem ďalej uviesť, že včerajším dňom prestali byť poslancami Ján Bielik, Mária Majdová a Stanislav Kahanec, ktorí vykonávali mandát poslanca ako náhradníci za členov vlády počas výkonu ich funkcie členov vlády. Prijatím demisie prezidentom Slovenskej republiky si začali uplatňovať svoj poslanecký mandát páni Daniel Lipšic, Vladimír Palko a Martin Fronc. Pristúpime teda k hlasovaniu o návrhu programu 58. schôdze Národnej rady Slovenskej republiky. Prezentujme sa a hlasujme. (Hlasovanie.) Prítomných 116 poslancov, za návrh hlasovalo 115,  nehlasoval 1. Konštatujem, že program 58. schôdze Národnej rady sme schválili. Pristúpime teda k rokovaniu o návrhu vlády na skrátené legislatívne konanie o vládnom návrhu ústavného zákona o skrátení volebného obdobia Národnej rady Slovenskej republiky (tlač 1467). Dávam teraz slovo predsedovi vlády Slovenskej republiky pánovi Mikulášovi Dzurindovi a prosím ho, aby návrh vlády uviedol.
Figeľ, Ján, podpredseda NR SR (2015-02-05):
Doplňujúca? Nie je tomu tak. Ďakujem. A ešte je to aj na pána podpredsedu vlády ministra zahraničných vecí a európskych záležitostí pána Miroslava Lajčáka o referende a súvislosti postoja. Nech sa páči, pán vicepremiér, máte slovo.
Simon, Zsolt, poslanec NR SR (2013-12-11):
Ďakujem. Pán kolega Kaník, hovoril si tu k viacerým veciam. Dovolím si zareagovať na niektoré z nich. Zlé čerpanie eurofondov. No Slovenská republika má zlé čerpanie eurofondov. A treba si uvedomiť, prečo to tak je. Totiž na roky 2007 až 2013 to nastavovala prvá Ficova vláda a nezvládla to. Po roku a pol sa mohol každý občan tejto krajiny presvedčiť sa o istotách, ktoré ponúkla politická strana SMER, aké sú. Sú jednoznačné, zvyšovanie daní, zvyšovanie odvodov, horší život, menej práce a viac buzerácie. Toto je istota, ktorú ponúka SMER. Prečo si to dovoľujem povedať? No zareagujem len na prijatie daňovej licencie. Keď zoberieme, že v priemere 500 eur má ju zaplatiť jeden subjekt, tak to sa dotkne 50 tisíc subjektov, aby zaplatilo sumu, čo vláda Roberta Fica dala minulý rok svojmu jednému jedinému sponzorovi ako investičný stimul za to, že neprepustí pracovníkov, nieže vytvorí viac pracovných miest, len ich neprepustí a za jedného smeráckeho sponzora bude nútiť 50 tisíc malých firiem, aby sa poskladalo na investičný stimul. Rovnako pokiaľ sa pozriem na DPH, naháňame zlých podnikateľov. Stále, keď dostaneme informáciu, že niekoho polícia alebo finančná polícia zaistí pri podvode z DPH, čuduj sa svet, je pri tom aj pracovník daňového úradu vysoko postavený. Pán minister, mali by ste naháňať svojich vlastných ľudí, aby nerobili, každý podnikateľ vie, keď podá žiadosť o nadmernú vratku nad 3 000 eur, daňový úrad okamžite nastúpi na kontrolu. Ako je možné potom, že niekto... (Prerušenie vystúpenia časomerom.)
Viskupič, Jozef, poslanec NR SR (2012-06-26):
Ďakujem. Chcem len potvrdiť tú ideu, že príliš formalizovaný proces parlamentnej rozpravy by pravdepodobne aj z môjho pohľadu nedokázal odhaliť to, čo by sme od daného kandidáta chceli zistiť. Myslím si, že naozaj v parlamente a v parlamentnej praxi fungujú nástroje, ktoré by sme mali ale podporiť, a skutočne sa nad nimi zamyslieť, pretože rakovina spoločnosti – a to politické nominácie sú, sa dejú aj priamo teraz, aj dnešné ráno sme vlastne začínali politickou popravou jednej generálnej riaditeľky, kde v tajných voľbách bolo odvolaná. Myslím si, že tento prvok síce nikoho z politikov nezaráža, zároveň verejnosti obrovským spôsobom vadí. Neodbornosť a obrovská miera lojality na úkor výkonu funkcie, ktorú má v štátnej správe konkrétny človek zastávať, sú priamo dane, ktoré platíme za to, že nevieme sa cez politické spektrum alebo v širšej diskusii dohodnúť nad tým, že by sme mali obsadzovať úrady odborníkmi a nie tými ľuďmi, ktorí sú lojálni a poplatní tej-ktorej politickej garnitúre, ktorá je práve pri moci. Ďakujem.
M. Číž, podpredseda NR SR: (2008-10-30):
Pýtam sa, pán poslanec, či chcete využiť možnosť. Chce. Zapnite, prosím, mikrofón pánovi poslancovi Bauerovi. Máte dve minúty, pán poslanec.
L. Gyurovszky, minister výstavby a regionálneho rozvoja SR: (2005-10-25):
Novela zákona sa dotkne najmä ustanovení o základnom účele zákona. Explicitne sa rozširuje proces konzultácie na všetky strany, ktoré môžu byť dotknuté príslušnými rozhodnutiami telekomunikačného úradu. Upresňujú sa niektoré regulačné právomoci telekomunikačného úradu a spresňuje sa celý proces výberového konania na udelenie individuálneho práva na používanie frekvencií. Zároveň sa umožňuje prevod práv na používanie frekvencií. Vo vzťahu k univerzálnej službe sa podrobnejšie upravuje postup výberu poskytovateľov univerzálnej služby a presnejšie sa vymedzuje okruh prispievateľov na náhradu nákladov vynaložených na poskytovanie univerzálnej služby. Zároveň sa dopĺňajú ustanovenia týkajúce sa nevyžiadanej komunikácie. Vážené pani poslankyne, vážení páni poslanci, dovoľte mi požiadať o podporu na prijatie a schválenie predloženého vládneho návrhu zákona v prvom čítaní a následné postúpenie do druhého čítania. Ďakujem za pozornosť.
Laurenčík, Milan, podpredseda NR SR (2020-12-04):
Ďalším rečníkom, ktorý vystúpi v rozprave, je pán poslanec Milan Vetrák. Odovzdávam mu slovo. Pán poslanec nie je v sále, stráca poradie prvýkrát. (Reakcia ministerky.) Stráca poradie, ale už stratil poradie aj druhýkrát. (Reakcia navrhovateľky.) Ale vy môžete, samozrejme, ísť do rozpravy. Ak chcete ísť do rozpravy alebo v záverečnom slove vystúpiť ešte. Máte dve možnosti teraz, keď ukončím rozpravu, môžete vystúpiť v záverečnom slove, ale nebudú na vás môcť reagovať. (Reakcie z pléna. Reakcia ministerky. Reakcia navrhovateľa.) Takže pani ministerka v záverečnom slove vystúpi. Áno. Vyhlasujem teda rozpravu za skončenú a pýtam sa, či chce zaujať stanovisko k rozprave pani navrhovateľka. Chce, nech sa páči, máte slovo.
Grendel, Gábor, podpredseda NR SR (2021-11-23):
V rozprave teraz vstúpi pán poslanec Šeliga, pripraví sa pán poslanec Kyselica.
Bugár, Béla, podpredseda NR SR (2017-09-12):
Ďakujem pekne. Teraz dávam slovo spravodajcovi z výboru gestorského, a to predsedovi výboru pánovi poslancovi Antalovi. Nech sa páči.
P. Hrušovský, podpredseda NR SR: (2001-09-07):
Ešte pred otvorením rozpravy vás chcem informovať, páni poslanci, že návrh zákona toho istého obsahu a zámeru podal aj pán poslanec Slafkovský, avšak s krátkym časovým odstupom, potom ako podal takýto návrh pán poslanec Galbavý, medzi oboma navrhovateľmi došlo k dohode s tým, že pán poslanec Slafkovský listom požiadal pána predsedu, aby jeho návrh z rokovania 51. schôdze stiahol, a ubezpečil, že v plnom rozsahu návrh pána poslanca Galbavého rešpektuje a súhlasí s jeho obsahom. Otváram rozpravu, páni poslanci, poslankyne. Do rozpravy som nedostal písomné prihlášky. Ústne sa hlásia traja páni poslanci, pán poslanec Budaj, pán poslanec Slafkovský, ďalej pán poslanec Mikloško. Končím možnosť ďalších prihlášok do rozpravy. Pán poslanec Budaj vystúpi z miesta. Nech sa páči, pán poslanec Budaj.
Žiga, Peter, podpredseda NR SR (2024-02-15):
Ďakujem, pani poslankyňa. Evidujem štyri faktické poznámky na vaše vystúpenie. Ako prvý pán poslanec Tankó.
Ďuriš Nicholsonová, Lucia, podpredsedníčka NR SR (2017-03-30):
S reakciou na faktické pán poslanec Dostál, nech sa páči.
Pellegrini, Peter, predseda NR SR (2014-12-02):
Ďakujem veľmi pekne, pani podpredsedníčka. Ďalším písomne prihláseným je pán poslanec Beblavý, ktorý ale nie je v sále, preto stráca poradie. Nasleduje pán poslanec Mikloš. Pán poslanec, nech sa páči, máte slovo.
Raši, Richard, poslanec NR SR (2015-03-11):
Chcel by som pozvať členov výboru pre zdravotníctvo na zasadnutie gestorského výboru o 12.00 hodine dnes. Ďakujem.
Paška, Pavol, predseda NR SR (2014-01-28):
(Hlasovanie.) 144 prítomných, 99 za, 2 proti, 42 sa zdržalo, 1 nehlasoval. Sme v treťom čítaní . Otváram rozpravu. (Reakcie z pléna.) Páni poslanci, to je do rozpravy? Asi nie, ani... (Reakcie z pléna.) Pán poslanec Lipšic, pán poslanec Lipšic do rozpravy, či to je omyl? Nemám, nemám prihlášku do rozpravy. Vyhlasujem ju za skončenú. Nech sa páči, pani spravodajkyňa.
Laurenčík, Milan, podpredseda NR SR (2022-02-25):
Na faktické poznámky bude teraz reagovať pán poslanec Robert Fico. Nech sa páči.
Dostál, Ondrej, poslanec NR SR (2017-02-02):
Pán poslanec Viskupič, je mi ľúto, ale musím schladiť tvoj predčasný optimizmus týkajúci sa pozmeňujúceho návrhu pána poslanca Nemkyho, ktorý nebol dostatočne vysvetlený. A teda neviem, či si to počul pri tom vysvetľovaní, keď tam prišiel pán poslanec Kresák, ale tá zmena účinnosti sa totiž nijako netýka dvojkolovej voľby. Tá zmena účinnosti sa týka iba zlúčenia termínu volieb, župných volieb a komunálnych volieb. Je to v podstate iba legislatívno-technická oprava, ktorá vyplynula zo stanoviska odboru legislatívy a aproximácie práva Kancelárie Národnej rady, pretože ak by sa to nezmenilo a ak by ten zákon nadobudol účinnosť dňom vyhlásenia, tak ako to bolo navrhnuté, tak mali by sme v zákone napísané, že už voľby do VÚC, ktoré budú koncom tohto roku, by mali byť zároveň s komunálnymi voľbami a budúcoročné komunálne voľby by zase mali byť zároveň s voľbami do VÚC, čo by bol taký mierny zmätok a aj rozpor medzi zákonmi, ktoré upravujú dĺžku trvania volebného obdobia a dĺžku a teda spôsob voľby. Čiže je to iba také pozametanie si nepodarku, ktorý bol obsiahnutý v tom pôvodnom návrhu zákona.
B. Bugár, podpredseda NR SR: (2003-07-02):
Pán poslanec Malchárek, nech sa páči. J. Malchárek, poslanec: Ďakujem pekne za slovo. Veľmi pozorne som si vypočul tento príspevok, pretože si pána poslanca v mnohých iných otázkach veľmi vážim. Hovorili ste niekoľkokrát o tom, že máte k ženám úctu, o tom nepochybujem, verím, že ani nepochybujete, že my máme k ženám úctu. Len my k nim máme aj v týchto veciach i dôveru. A preto my dôverujeme, že sa rozhodnú správne a že tiež vnímajú interrupcie ako niečo nie dobré, teda zlé. Ale jednoducho my im nevnucujeme to, ako sa majú rozhodnúť. My im jednoducho dôverujeme, že sa rozhodnú správne. To je všetko a tu vidím medzi tým trošku rozdiel medzi naším postojom.
Pčolinský, Peter, podpredseda NR SR (2022-12-01):
Ďakujem pekne, budeme pokračovať v rokovaní v prerušenej rozprave v druhom čítaní o návrhu poslancov Jána Mičovského, Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách (tlač 1254). Prosím pána poslanca Jána Mičovského, aby zaujal miesto určené pre navrhovateľov, a predsedu výboru pre pôdohospodárstvo a životné prostredie poslanca Jaroslava Karahutu, aby zaujal miesto určené pre spravodajcov. Dnes dopoludnia neukončil svoje vystúpenie do rozpravy písomne prihlásený poslanec Martin Fecko, ktorému teraz odovzdávam slovo. Pán poslanec Fecko, nech sa páči, môžte pokračovať vo svojom vystúpení. (Pokračovanie rokovania o návrhu poslancov Národnej rady Slovenskej republiky Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov , tlač 1254.)
Ďuriš Nicholsonová, Lucia, podpredsedníčka NR SR (2017-04-05):
Pán poslanec Budaj.
Kvorka, Ján, poslanec NR SR (2024-06-27):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2015-01-27):
Pán poslanec Viskupič, nech sa páči.
B. Bugár, podpredseda NR SR: (2004-03-04):
V. Ondrejka, poslanec: Sme sa dohodli na grémiu poslaneckom, že dáme teraz prestávku pred hlasovaním o postúpení návrhu do tretieho čítania.